وزارت آیوش
وزیربرائے آیوش، آل انڈیا انسٹی ٹیوٹ آف آیوروید میں اختراع اور صنعت کاری کے لئے انکیوبیشن سینٹر کاافتتاح کریں گے
آیوش اوربندرگاہوں، جہاز رانی اورآبی گزرگاہوں کے وزیر جناب سربانندا سونووال 29 اکتوبر2021 کو وگیان بھون، نئی دہلی میں منعقد ہونے والے ایک پروگرام میں آل انڈیا انسٹی ٹیوٹ آف آیوروید  کے مقام پر اختراع اور صنعت کاری کے لئے انکیوبیشن سینٹر  کا افتتاح کریں گے۔
آیوش اور خواتین اور اطفال کی بہبود کے وزیر مملکت ڈاکٹر منج پارا مہیندربھائی کالوبھائی بھی اس پروگرام میں شرکت کریں گے جو کہ ‘‘ پوشن کے لئے آیوروید کے عنوان پر چھٹے یوم آیوروید کی تقریبات کے ایک حصہ کے طور پر منعقد کیا جارہا ہے۔اسی پروگرام کے ایک حصہ کے طور پر ‘‘شعبۂ آیوش میں اسٹارٹ اپس – وسعت اور مواقع ’’ کے عنوان پر 30 اکتوبر کو ایک قومی سمینار بھی منعقد کیا جارہا ہے۔
اس تقریب میں ملک بھر کے آیوروید کے شعبوں سے تعلق رکھنے و الے نمائندے اور آیوش کے اداروں اور ایم او یو کے تقریبا 400 شراکت دار بھی اس میں شامل ہوں گے جو کہ اے آئی آئی اے کے ساتھ مل کر کام کررہے ہیں۔
تنظیمی معلومات کو بروئے کار لاتے ہوئے صنعت کاری کو فروغ دینے کے مقصد سے ، آل انڈیا انسٹی ٹیوٹ آف آیوروید  نے اپنے کیمپس کے اندر انکیوبیشن اور اختراع کا ایک مرکز قائم کیا ہے، جس کا مقصد نئے دور کی مہم جوئی کے لئے ایک کلسٹرتشکیل کرنا ہے۔ اے آئی آئی اے کو بہت چھوٹے، چھوٹے اور اوسط درجے کی صنعتوں کی وزارت، بھارتی حکومت کے تحت ایک میزبان ادارے  کی حیثیت سے تسلیم کیا گیا ہے جو اختراع کاروں کو ان کے خیالات اور تصورات کو ترقی دینے اور پروان چڑھانے کے لئے مواقع فراہم کرے گا۔
انکیوبیشن سینٹر آیوش کی وزارت کی ہدایات کے تحت قائم کیا جائے گا جس میں اے آئی آئی اے نئے دور کی مہمات کا ایک کلسٹر تشکیل دے گا اور تنظیمی معلومات کو بروئے کار لاتے ہوئے صنعت کاری کے فروغ کے لئے کام کرے گا۔ہندوستان کے اسٹارٹ اپس ماحولیاتی نظام کو دنیا میں سب سے بہترین بنانے کی سمت میں مسلسل کام کرنے کے لئے حکومت کی فعالیت کی ضرورت کو اجاگر کرتے ہوئے15 اگست 2021 کو یوم آزادی کی اپنی تقریر میں وزیراعظم جناب نریندر مودی نے کہا تھا ‘‘اسٹارٹ اپس ہمارے ملک میں نئے دولت پیدا کرنے والے ادارے ہیں’’۔ بھارتی حکومت نیشنل آیوش مشن کے مرکز کی طرف سے اسپانسر کردہ منصوبے پر ریاستوں / مرکز کے زیرانتظام علاقوں میں عمل درآمد کررہی ہے جس کا مقصد آیوش طریقۂ علاج کو ترقی اور فروغ دینا ہے ۔
مذکورہ بالا تمام باتوں کے علاوہ ، 16 سال تک کی عمر و الے بچوں کے لئے امراض سے دفاع کرنے والی طاقت کو فروغ دینے و الی‘بال رکشا کٹ’ تیار کی ہے جسے اس تقریب میں لانچ کیا جائے گا۔ پیش کردہ تجویز کے مطابق یوم آیوروید کے موقع پر بچوں کو 10000 بال رکشا کٹس مفت دی جائیں گی۔ حال ہی میں آل انڈیا انسٹی ٹیوٹ آف آیوروید نے تمام ضروری ساز وسامان سے لیس بلڈ بینک بھی قائم کیا ہےجس کے لئے بھارتی حکومت کی متعلقہ اتھارٹی سے لائسنس بھی حاصل کیا گیا ہے اور اس کا افتتاح بھی یوم آیوروید کی تقریب کے دوران کیا جائے گا۔
اس تقریب میں آیوروید فوڈ ایکسپو خاص کشش کا باعث رہے گا جس میں استعمال کے لئے تیار صحت مند کھانوں وغیرہ جیسے مختلف اختراعی نسخوں کی پیش کش کے ذریعہ خوراک کے شعبے میں آیوروید کی صلاحیتوں کا مظاہرہ کیا جائے گا۔یہ پروگرام آیووید کے بہت سے فریقوں کو ایک چھت کے نیچے جمع کرنے کے لئے ایک مثالی پلیٹ فارم ثابت ہوگا۔
اے آئی آئی اے کیمپس میں قومی سمینار کے دوران 30 ا کتوبر 2021 کو وزارت آیوش، تجارت و صنعت کی وزارت، ڈبہ بند کھانوں کی صنعتوں کی وزارت، بہت چھوٹے، چھوٹے اوراوسط درجے کی صنعتوں  کی وزارت، آئی آئی ٹی، ایم سی آئی ایس ایم، این آئی ایف ٹی ای ایم، سے تعلق رکھنے والے اہم مقررین ،خوراک کی ٹکنولوجی کے ماہرین اور صنعت کار اپنے تجربات کی معلومات کاایک دوسرے کے ساتھ تبادلہ کریں گے۔ ایک آیوروید فوڈ ایکسپو کابھی اہتمام اسی تقریب کے دوران کیا جائے گا جس کا مقصد خوراک کے شعبے میں آیوروید کی صلاحیتوں کا اظہار ہے۔
اس تقریب میں آیوش کے ذیلی شعبے ہنرمندی کونسل کے لئے شعبۂ صحت کی ہنرمندی سے متعلق کونسل  کے تحت کوالیفکیشن پیکس بھی لانچ کئے جائیں گے۔ اے آئی آئی اے 2018 سے شعبہ ٔ آیوش میں ہنرمندی کی ترقی کے پروگراموں پر عمل درآمد کرتے ہوئے ایوش کی وزارت کی ہدایات کے تحت ایک نوڈل تنظیم کی حیثیت سے کام کررہا ہے اور وزارت نے اےآئی آئی اے کو ایچ ایس ایس سی کے تحت ہنرمندی کی ترقی میں سینٹر آف ایکسیلنس کی حیثیت سے نامزد کیا ہے۔
۔۔۔۔۔۔۔۔۔۔۔۔۔۔۔۔۔۔

U-12202
(Visitor Counter : 114